**Cum-necum**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se ia un bunic

Și la fel ca un arcuș

Se freacă pe axa timpului până la punctul zero

Până-i zboară

din

cap toate cântecele

De leagăn de dragoste patriotice sau de altă natură

Cu măsura potrivită se insistă până se obține și ultimul efect scontat

Totul cât se poate de igienic

Apoi c-un glas nevinovat

Se întreabă

Cine mai dorește

Această pensie restantă

3 2 1

start joc

Pardon

START

BĂTAIE DE JOC

Costel Zăgan, ODE GINGAȘE